**Csongrád Város Polgármesterétől**

Száma: Pü/8-6/2022.

**ELŐTERJESZTÉS**

**Csongrád Városi Önkormányzat Képviselő-testületének**

**2022. június 30-ai ülésére**

Tárgy: Beszámoló a Homokhátsági Regionális Hulladékgazdálkodási Önkormányzati Társulás 2021. évi működéséről

**Tisztelt Képviselő-testület!**

***A projektet Homokhátsági Regionális Hulladékgazdálkodási Önkormányzati Társulás és az NFP Nemzeti Fejlesztési Programiroda Nonprofit Korlátolt Felelősségű Társaság (továbbiakban: NFP) konzorciuma valósítja meg.***

1. **Projekt alapadatai:**

***Hatályos támogatási szerződés és hatályba lépése: 4. számú módosítás, 2019.12.19.***

***Támogatás összege: 1 819 988 165 Ft***

***Összköltség: 2 020 000 000Ft***

***A projekt megvalósításának kezdete: 2016.12.16.***

***A projekt fizikai befejezésének határideje: 2022.08.13.***

***A projekt nem zárható a szemléletformálás szerződés hiánya miatt, ezért ismételt TSZ módosításra lesz szükség, várhatóan 2022. júliusában.***

1. **Közbeszerzések, beszerzések és megkötött szerződések:**

|  |  |  |  |  |  |  |
| --- | --- | --- | --- | --- | --- | --- |
|  | Műszaki szakértő | Műszaki ellenőr | Tervezés, Építés | Jármű | Szemlélet | PR szerződés |
| Közbeszerzési / beszerzési eljárás státusza | A szerződés megkötésre került | A szerződés megkötésre került | A szerződés megkötésre került | A szerződés megkötésre került | Az eljárás előkészítése folyamatban | A szerződés megkötésre került |
| Szerződés aláírásának dátuma | 2018.04.11 | 2018.04.03 | 2019.05.15. | 2018.12.19 | - | 2017.10.16 |
| Szerződés hatálybalépés dátuma | 2018.04.11 | 2018.04.03 | 2019.05.15. | 2018.12.19 | - | 2017.10.16 |
| Szerződéses összeg (nettó) | 3.490.000 Ft  + ÁFA | 11.480.000 Ft + ÁFA | 1.702.385.593 Ft + ÁFA | 109.900.000 Ft + ÁFA | - | 9.894.000 Ft  + ÁFA |
| Teljesítési határidő (év, hó, nap) | 2019.09.19. | 2021.08.13. | 2021.08.13. | 2019.09.19. | - | a projekt fizikai zárásának függvénye |

1. **Műszaki tartalom:**

***A Homokhátság 82 önkormányzata 2011-ben Társulást alapított a hulladékgazdálkodási feladatok ellátása és fejlesztése érdekében. A Homokhátsági Regionális Hulladékgazdálkodási Önkormányzati Társulás célja biztosítani a fejlesztéseket és az eredményes működést lehetővé tevő közös pénzalapot és a közös érdekérvényesítő erőt.***

***Társulás kiemelt jelentőségűnek tekinti, hogy az Országos Hulladékgazdálkodási Közszolgáltatási Tervben foglalt országos célkitűzések megvalósulásához a lehetőségeihez mérten maximálisan hozzájáruljon. A jelenlegi rendszer működése alapján szerzett üzemeltetési tapasztalatok és a rendelkezésre álló, jelenleg kihasználatlan területek lehetővé tették azt, hogy mind a felgyői, mind pedig a vaskúti telepen olyan beruházásokat valósítsanak meg, melyek társulási szinten megteremtik a lehetőségét a kitűzött célok elérésének, és ezzel az országos átlag megfelelő szintre hozatalához is nagymértékben hozzájárulnak.***

***A kitűzött célok megvalósításához és a megfelelő szolgáltatási színvonal biztosításához nélkülözhetetlen a Társulás jelenlegi járműflottájának korszerűsítése és bővítése.***

***A közszolgáltatási területre kialakított elkülönített csomagolási hulladékgyűjtő rendszer akkor tekinthető megfelelőnek, ha a teljes lakosságszámra vetítve legalább az alábbi csomagolási hulladék mennyiségek visszagyűjtése 90%-ban megvalósul frakciónként évente (papír 10 kg/fő/év; üveg 6 kg/fő/év; műanyag 4 kg/fő/év; fém 1 kg/fő/év). Mindemellett a jelenlegi szelektív gyűjtéshez kapcsolódó válogatási kapacitás bővítését a lakosság környezettudatos szemléletének folyamatos, pozitív változása is indokolja.***

***Nagy hangsúlyt fektet a Társulás a lakossági szemléletformálásra és ismeretterjesztés keretein belül a jelenlegi környezettudatos szemléletet további erősítése a tudatos hulladékgazdálkodás fontosságának felismertetése a közszolgáltatással érintett lakosság széles körében.***

***Feladatuk a támogatásból megvalósult projekt nyilvánosság előtti bemutatása, a lakosság széleskörű tájékoztatása.***

***A felgyői és vaskúti telephely jól átgondolt bővítése nélkülözhetetlen a kitűzött célok határidőn belüli eléréséhez és a modern hulladékgazdálkodási rendszer jogszabályi előírásokat és lakossági igényeket egyaránt kielégítő üzemeltetéshez.***

***A projekt indikátorai:***

|  |  |  |
| --- | --- | --- |
| Mutató | Mérték-egység | Célérték a projekt fizikai befejezésekor |
| A keletkezett hulladékokból hasznosítás érdekében előkezelt hulladékok aránya | % | 100 |
| Elkülönítetten gyűjtött települési hulladék aránya a teljes települési hulladék mennyiségéhez képest | % | 43 |
| Hulladék újrafeldolgozására további kapacitás | t/év | 3 000 |
| Hulladék-gazdálkodással kapcsolatos szemlélet-formálásban aktívan résztvevő lakosság száma | fő | 10 000 |
| Az elkülönített gyűjtési rendszerrel elért lakosság száma | fő | 1. 72 |

1. **Projekt státusza**

Kivitelezés

A vállalkozási szerződés 2019.05.15-én aláírásra került a Végső Kedvezményezett és a Bazaltech Kft. – KEVIÉP Kft közös ajánlattevők részéről, a szerződés ugyanazon a napon hatályban is lépett. A szerződés ellenértéke 1.702.385.593 Ft

Vállalkozó 2020. március 16-án akadályt közölt, a kormány veszélyhelyzet kihirdetésére hivatkozva. Az akadályközlés folyamatos akadályközlésnek minősül, havonta meghosszabbítandó.

2020. július 08-án Vállalkozó bejelentette 1. számú követelés előrejelzését: a felgyői technológia járványhelyzet miatti későbbi szállításával kapcsolatban (hosszantartó követelés).

FIDIC Mérnök 07.24-én a bejelentést tudomásul vette. Vállalkozó havonta megerősíttette a követelés előrejelzését. A követelést a Vállalkozó 2021.04.15-én visszavonta.

***IH-s közbenső helyszíni ellenőrzése 2021.03.02-án megtartásra került, amelyen a kivitelező és a FIDIC mérnök is részt vesz. A helyszíni ellenőrzés 2021. 03. 08-án lezárult, a hiányosságok bemutatásra kerültek.***

***A felgyői technológiai sor próbaüzeme 2021. március 3-án került megindításra, és 2021. április 7-én lezárult. A Vállalkozó 2021.04.15-én a kivitelezési munkákat készre jelentette, a műszaki átadás-átvétel 2021. április 26-án megindításra került, 05. 14-én zárult.***

***A kivitelezés műszaki és pénzügyi készültségi foka 100%.***

***Eszközbeszerzés***

***A szállítójárművek beszerzésére irányuló szerződés 2018.12.19-én megkötésre, és hatályba léptetésre került. Nyertes vállalkozó Mento Kft. A szerződés ellenértéke nettó 109.900.000 Ft. A sikeres műszaki átadás-átvétel 2019.09.13-án megtörtént. A számla az EPTK-ban elszámolásra került 2019.10.09-én.***

***A projektelem műszaki és pénzügyi készültségi foka 100%.***

***Műszaki szakértő***

***A műszaki szakértői tevékenységek teljes körű ellátásra irányuló megbízási szerződés 2018.04.11-én került megkötésre az NFP Nonprofit Kft. és az EnviLove Kft. között, mely aznap hatályba is lépett. A szerződés ellenértéke nettó 3.490.000 Ft + ÁFA. A Vállalkozó szerződésszerűen teljesített 2019.09.13-án. A számla kiegyenlítése és elszámolása megtörtént.***

***A projektelem műszaki és pénzügyi készültségi foka 100%.***

***Műszaki ellenőr***

***A műszaki ellenőri feladatok teljes körű ellátásra irányuló megbízási szerződés 2018.04.03-án került megkötésre a Társulás és a Utiber Kft között, mely aznap hatályba lépett. A szerződés ellenértéke nettó 3.444.000 Ft + ÁFA. A műszaki ellenőr Vargáné Gerstner Ildikó.***

***A projektelem műszaki és pénzügyi készültségi foka 100%.***

***PR és nyilvánosság***

***A PR- és tájékoztatási tevékenység teljes körű ellátásra irányuló megbízási szerződés 2017.10.16-án került megkötésre a Homokhátsági Regionális Hulladékgazdálkodási Társulás, és az Envecon Kft között, mely aznap hatályba is lépett. A szerződés ellenértéke nettó 9.894.000 Ft + ÁFA. A PR feladatok újraütemezését kértük a Vállalkozótól a jelenlegi projekt előrehaladásának függvényében, továbbá az első számú teljesítés elszámolása jóváhagyásra került az ITM által 2020.05.11-én.***

***A tájékoztatás során használni tervezett, kommunikációs tervben rögzített kommunikációs eszközök a következők:***

* Kommunikációs (cselekvési) terv készítése
* Projekt-aloldal létrehozása és folyamatos működtetése, frissítése
* Sajtóközlemény kiküldése a projekt indításáról és sajtómegjelenések összegyűjtése
* Sajtónyilvános nyitórendezvény szervezése
* A beruházás helyszínén "B" típusú tábla kihelyezése
* Médiamegjelenés vásárlása a projekthez kapcsolódóan
* Kommunikációs célra alkalmas fotódokumentáció készítése
* Sajtónyilvános ünnepélyes projektátadó rendezvény szervezése
* Sajtóközlemény kiküldése a projekt zárásáról és sajtómegjelenések összegyűjtése
* Eredménykommunikációs információs anyagok, kiadványok készítése
* TÉRKÉPTÉR feltöltése a projekthez kapcsolódó tartalommal
* A beruházás helyszínén "D" típusú tábla kihelyezése

***Eddig elvégzett feladatok:***

* A Kommunikációs (cselekvési) terv a VK-val történő egyeztetés mellett elkészítésre került, melyet az Irányító Hatóság 2018.02.20-én fogadott el.
* sajtóközlemény elkészült
* Nyomtatott szórólapok elkészültek lakossági terjesztésük folyamatban
* Projekt megvalósítási helyszínén B típusú tábla kihelyezve Felgyőre és Vaskútra

***Ezúton jelezzük, hogy a Végső Kedvezményezettek a projektről információkat találnak az NFP Nonprofit Kft. honlapján (***[***http://projektek.nfp.hu/map***](http://projektek.nfp.hu/map)***), valamint az androidos telefonkészülékek esetében a Play Áruházban elérhető „NFP Projektek” című applikáció letöltésével és használatával is, melyek adattartalma folyamatosan frissül.***

***Szemléletformálás***

***Az NVTNM Társasági Portfólióért Felelős Helyettes Államtitkára 2021.09.28-án kelt és 2021.10.12-én megküldött tájékoztatásban az NFP-t arról tájékoztatta, hogy az Innovációs és Technológiai Minisztérium (a továbbiakban: ITM) Körforgásos Gazdaság Fejlesztéséért, Energia- és Klímapolitikáért Felelős Államtitkár a Nemzeti Kommunikációs Hivatallal (a továbbiakban: NKOH) történt egyeztetésének eredményeként a konzorciumi együttműködési megállapodásokban rögzített PR és szemléletformálási feladatok ellátására irányuló beszerzésekre és közbeszerzésekre vonatkozó rendelkezésekben foglalt feladatokat a 339/2014. (XII. 19.) Korm. rendelet 15. § (7) bekezdése alapján a projektek végső kedvezményezettjei, azaz a konzorciumi tagok lássák el. Az NFP kérésének megfelelően az NVTNM a tájékoztatásában rögzítetteket 2021.11.30-án kelt levelében megerősítette.***

***Az NFP a meghozott döntésnek megfelelően 2021.12.23-án a Végső Kedvezményezett részére megküldött egyoldalú jognyilatkozattal módosította a konzorciumi együttműködési megállapodást, mely útján a PR és szemléletformálási feladatok ellátására irányuló beszerzések és közbeszerzések előkészítésére, és lebonyolítására vonatkozó feladatokat az NFP visszaadta a Végső Kedvezményezett részére. Az NFP a feladatok teljesítése érdekében, menedzsment tevékenységével továbbra is támogatja a Végső Kedvezményezettet.***

***Műszaki tartalom tervezet még nem került benyújtásra a VK részéről.***

A Társulási Tanács által elfogadott munkatervnek megfelelően a Társulás 2021. évi gazdálkodásáról szóló pénzügyi beszámolót 2022. május 24-én tárgyalta, és fogadta el a Tanács. A Társulási Tanács a Társulás 2021. évi költségvetés végrehajtásáról szóló beszámolót **708.477.372,-Ft** bevételi főösszeggel, **693.472.400,-Ft** kiadási főösszeggel, **4.219.826.118,-Ft** eszköz-forrás főösszeggel és **15.004.972,-Ft** maradvánnyal jóváhagyta.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő-testülete a Homokhátsági Regionális Hulladékgazdálkodási Önkormányzati Társulás 2021. évi működéséről szóló beszámolót tudomásul vette.

Határidő: folyamatos

Felelős: Bedő Tamás polgármester

Erről jegyzőkönyvi kivonaton értesítést kap:

1. A Képviselő-testület tagjai
2. Bedő Tamás polgármester
3. Homokhátsági Regionális Hulladékgazdálkodási Önkormányzati Társulás
4. Irattár

Csongrád, 2022. június 20.

Bedő Tamás

polgármester